**Výzva na predloženie správy o činnosti sprostredkovateľa zamestnania za úhradu (SZÚ) za rok 2022.**

Sprostredkovateľ zamestnania za úhradu (ďalej len " SZÚ") je povinný poskytovať v zmysle § 28 písm. b) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len "zákon o službách zamestnanosti") Ústrediu práce, sociálnych vecí a rodiny (ďalej len "ústredie")  správu o svojej činnosti za predchádzajúci kalendárny rok na priloženom tlačive v termíne   
do 31. marca nasledujúceho kalendárneho roka.

Ústredie práce, sociálnych vecí a rodiny týmto vyzýva všetky SZÚ o **zaslanie ročnej správy o činnosti za rok 2022v  termíne do  31. marca 2023.**

**SZÚ je povinná poskytnúť ústrediu správu o svojej činnosti na formulári vzor, ktorého určilo ústredie práce, sociálnych vecí a rodiny, aj v prípade, ak v priebehu kalendárneho roka činnosť nevykonávala.**

Správu o činnosti SZÚ je možné zaslať jedným z nasledovných spôsobov:

1. elektronicky prostredníctvom portálu [www.slovensko.sk](http://www.slovensko.sk)
2. elektronicky na adresu: [nahlasovanie.szu@upsvr.gov.sk](mailto:nahlasovanie.szu@upsvr.gov.sk), katarina.svitkova@upsvr.gov.sk
3. písomne na adresu:

**Ústredie práce, sociálnych vecí a rodiny, odbor sprostredkovateľských služieb,   
Špitálska 8, 812 67 Bratislava**

Z dôvodu, že údaje uvedené v správe o činnosti SZÚ slúžia pre štatistické účely   
a sú poskytované aj iným inštitúciám, je potrebné úplné a dôkladné vyplnenie požadovaných údajov.